ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
விபத்துகளால் ஏற்படும் மரணங்கள் மிகவும் கவலையளிக்கின்றன, 2025-க்குள் சாலை விபத்துகளை 50% குறைக்க முயற்சிகள் எடுக்கப்பட வேண்டும்: அமைச்சர் திரு நிதின் கட்கரி
2025-ஆம் ஆண்டுக்குள் சாலை விபத்துகளை 50 சதவீதம் வரை குறைக்க அனைத்து முயற்சிகளும் எடுக்கப்பட வேண்டும் என்று மத்திய சாலை போக்குவரத்து அமைச்சர் திரு நிதின் கட்கரி கூறினார்.
நிலைமை மிகவும் கவலை அளிப்பதாகக் கூறிய அவர், விபத்துகளில் உலகத்திலேயே முதல் இடத்தில் இந்தியா இருக்கிறதென்றும், சாலை விபத்துகளில் அமெரிக்கா மற்றும் சீனாவையே நமது நாடு மிஞ்சி விட்டதென்றும் கூறினார்.
சர்வதேச சாலை கூட்டமைப்பின் இந்திய கிளை ஏற்பாடு செய்த இணைய கருத்தரங்கு வரிசையை தொடங்கி வைத்த அவர் மேற்கண்டவாறு கூறினார். “இந்தியாவில் சாலை பாதுகாப்பு சவால்கள் மற்றும் செயல்திட்டத்தை வகுத்தல்” என்பது இதன் மையக்கருவாகும்.
இந்தியாவில் ஒரு வருடத்திற்கு 1.5 லட்சம் பேர் சாலை விபத்துகளால் இறக்கின்றனர், 4.5 லட்சத்திற்கும் அதிகமானோருக்கு காயம் ஏற்படுகிறது. ஒரு நாளைக்கு 415 பேர் சாலை விபத்துகளால் இறக்கின்றனர்.
விபத்துகளால் ஏற்படும் சமூக-பொருளாதார இழப்புகள் மூலம் நாட்டின் மொத்த உள்நாட்டு உற்பத்திக்கு 3.14 சதவீதம் நஷ்டம் ஏற்படுகிறது. உயிரிழப்போரில் 70 சதவீதம் பேர் 18 முதல் 45 வயது பிரிவை சேர்ந்தவர்கள் ஆவார்கள்.
விபத்துகளை குறைக்க பல்வேறு நடவடிக்கைகளை அமைச்சகம் எடுத்து வருவதாக்வும், 5,000 ஆபத்து மிக்க பகுதிகள் கண்டறியப்பட்டு செப்பனிடப்பட்டு வருவதாகவும் திரு கட்கரி கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696612
தகவல் மற்றும் ஒலிபரப்பு அமைச்சகம்
யூப் டிவி - சர்வதேச ஓடிடி தளத்தில் டிடி இந்தியா அலைவரிசை பெருமளவில் சென்றடைகிறது
இந்தியாவின் கலாச்சாரம் மற்றும் மதிப்பை உலகளவில் எடுத்துச் செல்லும் அளவில், டிடி இந்தியா அலைவரிசையை யூப் டிவி, ஓடிடி தளத்தில் இடம் பெறச் செய்வதற்கான புரிந்துணர்வு ஒப்பந்தத்தில் இந்தியாவின் பொது ஒலிபரப்பு நிறுவனமான பிரசார் பாரதி கையெழுத்திட்டுள்ளது.
உலகம் முழுவதும் உள்ள தொலைக்காட்சி பார்வையாளர்களுக்கான நுழைவாயில்.யூப் டிவி மூலம் அமெரிக்கா, இங்கிலாந்து, ஐரோப்பா, மத்திய கிழக்கு, சிங்கப்பூர், ஆஸ்திரேலியா மற்றும் நியூசிலாந்து நாடுகளில் யூப் டிவியின் ஓடிடி தளத்தில் டிடி இந்தியா அலைவரிசையை தற்போது காணமுடிகிறது.
டிடி இந்தியா அலைவரிசையின் பல்வேறு நிகழ்ச்சிகள் மூலம் உள்நாட்டு மற்றும் உலகளவிலான முன்னேற்றங்கள் பற்றி இந்தியாவின் சிந்தனை, சர்வதேச அளவில் தொலைக்காட்சி நேயர்களுக்கு அளிக்கப்படுகிறது. இந்த அலைவரிசை 190க்கும் மேற்பட்ட நாடுகளில் ஒலிபரப்பாகி வருகிறது. இந்தியாவுக்கும் உலகம் முழுவதும் வசிக்கும் இந்தியா வம்சாவளியினருக்கும் இடையே இணைப்பை ஏற்படுத்தும் ஊடகமாகவும் டிடி இந்தியா அலைவரிசை திகழ்கிறது.
யூப் டிவி மூலம் உலகின் எந்த இடத்திலும், எந்த நேரத்திலும் ஒருவர் நிகழ்ச்சிகளைக் காணமுடியும். இந்தியாவின் தொலைக்காட்சி அலைவரிசையை யூப் டிவி மூலம் சர்வதேச அளவில் எளிதாகவும் குறைந்த செலவிலும் காணமுடியும்.
இதற்கான புரிந்துணர்வு ஒப்பந்தத்தில் பிரசார் பாரதியின் தலைமைச் செயல் அதிகாரி சஷி சேகர் வேம்பட்டியும் யூப் டிவி நிறுவனரும் தலைமைச் செயல் அதிகாரியுமான உதய் ரெட்டியும் கையெழுத்திட்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1803511
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் தொழில்நுட்பத்தை பொது ஆதாரமாகவும், கட்டுப்படியான விலையில் கிடைக்கச் செய்யவும் உலகம் ஒன்றுபட வேண்டும் :மத்திய சுற்றுச்சூழல் துறை அமைச்சர்
பீட்டர்ஸ்பெர்க் காலநிலை உரையாடலின் பதினோராவது அமர்வில், இந்தியா மற்றும் 30 இதர நாடுகள் கோவிட்-19 சூழலுக்குப் பின்னர் பொருளாதாரத்துக்கும், சமுதாயத்துக்கும் புத்துயிரூட்டுவதில் உள்ள சவால்களைச் சமாளிக்கத் தேவையான வழிவகைகள் குறித்து ஆராயுமாறு வலியுறுத்தியுள்ளன. மிகவும் பாதிக்கப்பட்டோருக்கு ஆதரவு அளிக்கும் அதேவேளையில், காலநிலை நடவடிக்கைகளை ஊக்குவிக்கவும், தடுப்பு நடவடிக்கைகளைக் கூட்டாக மேற்கொள்ளவும் வலியுறுத்தப்பட்டது.
பீட்டர்ஸ்பெர்க் காலநிலை மெய்நிகர் உரையாடலில், இந்தியாவின் சார்பில் பங்கேற்ற மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு.பிரகாஷ் ஜவடேகர், கொரோனா தொற்றுக்கு தடுப்பு மருந்து கண்டுபிடிப்பதில் உலகம் முழுவதும் ஒற்றுமையாகச் செயல்பட்டு வருவதாகவும், அதேபோல, காலநிலை தொழில்நுட்பம் பொது ஆதாரமாக கட்டுபடியான விலையில் கிடைக்கக் கூடியதாக நம்மிடம் இருக்க வேண்டும் என்றும் கூறினார்.
காலநிலை நிதி பிரச்சினை பற்றி வலியுறுத்திய திரு. ஜவடேகர், உலகத்துக்கு இப்போது அதிகத் தேவை உள்ளது என்றார். ’’ வளர்ந்து வரும் உலகத்துக்கு உடனடியாக ஒரு டிரில்லியன் அமெரிக்க டாலர் மானிய உதவி கிடைக்க நாம் திட்டமிட வேண்டும் ‘’ என்று அவர் யோசனை தெரிவித்தார்.
கோவிட்-19 தொற்றைக் கட்டுப்படுத்துவதில் உலகத்துடன் இணைந்து இந்தியா செயல்படும் என்பதைத் தெரிவித்த மத்திய அமைச்சர், குறைந்த வசதிகளுடன் நாம் எப்படி உயிர் வாழமுடியும் என்பதை கொரோனா நமக்கு கற்பித்துள்ளது என்று குறிப்பிட்டார். இந்தியப் பிரதமர் திரு. நரேந்திர மோடி, பாரிஸ் பருவநிலை மாற்ற மாநாட்டில் முதன்முதலாக எடுத்துரைத்தது போல, நீடித்த வாழ்க்கை முறைத் தேவைக்கு ஏற்ப, நீடித்த நுகர்வு முறைகளைக் கடைப்பிடிப்பது குறித்து உலகம் சிந்திக்க வேண்டும் என்று சுற்றுச்சூழல் துறை அமைச்சர் கூறினார்.
(Visitor Counter : 204
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக் கழகம் நடத்திய 6வது கோதுமை மின்னணு ஏலம்
கோதுமை மற்றும் கோதுமை மாவு விலைகளைக் கட்டுப்படுத்தும் நோக்கத்துடன் மத்திய அரசு எதிர்கொண்ட முன் முயற்சியின் தொடர்ச்சியாக 6வது மின்னணு ஏலத்தை இந்திய உணவுக் கழகம் 15ம் தேதி நடத்தியது. உணவுக் கழகத்தின் 23 பிராந்தியங்களைச் சேர்ந்த 611 கிடங்குகளிலிருந்து 10.69 லட்சம் மெட்ரிக் டன் கோதுமை ஏலத்திற்கு விடப்பட்டது. அதில், 970 ஏலதாரர்களுக்கு 4.91 லட்சம் மெட்ரிக் டன் கோதுமை விற்பனை செய்யப்பட்டது.
அகில இந்திய சராசரி இருப்பு விலையாக குவிண்டாலுக்கு ரூ.2140.46, ரூ.2214.32 ஆகிய விலைகளில் 6வது மின்னணு ஏலம் நடைபெற்றது. இந்த ஏலத்தில் 100 முதல் 499 மெட்ரிக் டன், 500 முதல் 999 மெட்ரிக் டன் வரை ஏலதாரர்கள் ஏலம் கேட்டனர்.
முதலாவது கோதுமை மின்னணு ஏலம் 2023 பிப்ரவரி 01,02 ஆகிய தேதிகளில் நடைபெற்றது. இதில் 1016 பேர் கலந்து கொண்டு 9.13 லட்சம் மெட்ரிக் டன் கோதுமையை ஏலத்தில் எடுத்தனர்.
6 ஏலங்கள் முடிவடைந்த நிலையில் மொத்தம் 33.77 லட்சம் மெட்ரிக் டன் கோதுமை வெளிச் சந்தையில் விற்பனைக்காக விடுவிக்கப்பட்டுள்ளது. இந்த ஏலங்களின் மூலம் வெளிச் சந்தையில் கோதுமை மற்றும் ஆட்டா விலை குறிப்பிடத்தக்க அளவுக்கு குறைந்துள்ளது.
ரெயில்வே அமைச்சகம்
அனைத்து முக்கிய மையங்களையும் இணைக்கும்வகையில் 58 வழித்தடங்களில் 109 சரக்குப்பெட்டக  ரயில்கள் அறிமுகம்
நாடு முழுவதும் பொருட்கள் வழங்கு தொடரை ஊக்குவிக்கும் வகையில், அத்தியாவசியப் பொருட்கள் மற்றும் இதர பொருட்களின் போக்குவரத்துக்காக, அட்டவணையிடப்பட்ட சரக்குப்பெட்டக பார்சல் ரயில்களின் தங்குதடையற்ற சேவையை, இந்திய இரயில்வே அறிமுகப்படுத்தியுள்ளது. சாமானிய குடிமக்கள், தொழில்துறையினர், வேளாண் துறையினருக்குத் தேவையான முக்கியமான பொருட்கள் கிடைப்பதை இது அதிகரிக்கச் செய்யும் என்று எதிர்பார்க்கப்படுகிறது.
ஊரடங்கு நடைமுறைப்படுத்தப்பட்ட நாள் முதல், 58 வழித்தடங்களில் 109 ரயில்கள் – சரக்குப் பெட்டக பார்சல் சிறப்பு ரயில்கள் அறிவிக்கப்பட்டுள்ளன. 2020 ஏப்ரல் 5 அன்று வரை, 27 தடங்கள் அறிவிக்கப்பட்டன. இவற்றுள் 17 தடங்கள் வழக்கமான திட்டமிடப்பட்ட சேவைகள். மற்றவை ஒருமுறை மட்டும் இயக்கப்பட்டவை. இதைத் தொடர்ந்து, 40 புதிய தடங்கள் கண்டறியப்பட்டு, அறிவிக்கப்பட்டுள்ளன. முந்தைய தடங்களில் செல்லப்பட்ட சில சேவைகளின் எண்ணிக்கை அதிகரிக்கப்பட்டுள்ளது. இதையடுத்து, இந்தியாவிலுள்ள அனைத்து முக்கிய நகரங்களும், அத்தியாவசியப் பொருட்கள் விரைவு போக்குவரத்து தொடர்புடையவையாக இருக்கும். இந்த சேவைகள், மேலும் அதிகரிக்கக் கூடும் என்று எதிர்பார்க்கப்படுகிறது. அட்டவணையிடப்பட்ட சரக்குப் பெட்டக பார்சல் ரயில்கள் பற்றிய விவரங்களுக்கு : https://pib.gov.in/PressReleseDetail.aspx?PRID=1612304
(
பிரதமர் அலுவலகம்
நாட்டில் மேலும் 10 சதுப்பு நிலப்பகுதிகள் ராம்சர் எனப்படும் சர்வதேச முக்கியத்துவம் வாய்ந்த இடங்களாக அறிவிக்கப்பட்டிருப்பதற்கு பிரதமர் மகிழ்ச்சி
நாட்டில் மேலும் 10 சதுப்பு நிலப்பகுதிகள் ராம்சர் எனப்படும் சர்வதேச முக்கியத்துவம் வாய்ந்த இடங்களாக அறிவிக்கப்பட்டிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
அவர் வெளியிட்டுள்ள ட்விட்டர் பதிவில், “நாட்டில் மேலும் 10 சதுப்பு நிலப்பகுதிகள் ராம்சர் எனப்படும் சர்வதேச முக்கியத்துவம் வாய்ந்த இடங்களாக அறிவிக்கப்பட்டிருப்பதற்கு ஒவ்வொரு சுற்றுச்சூழல் ஆர்வலரும் மகிழ்ச்சி அடைவார். கடந்த மாதம் இதே அங்கீகாரத்தை 5 இடங்கள் பெற்றிருந்தன. இயற்கை சூழல்களைப் பாதுகாக்கும் நம் உறுதிப்பாட்டை இது வலுப்படுத்துகிறது”, என்று தெரிவித்துள்ளார்.((
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் அமைச்சகம் - ஆண்டு இறுதிக் கண்ணோட்டம் 2020
அனைத்துப் பிரிவினரும் பாதுகாப்பான, செயல்திறன் மிக்க, கௌரவமான வாழ்வை வாழ்வதற்கான அனைவரையும் உள்ளடக்கிய சமூகத்தை கட்டமைப்பதே மத்திய சமூக நீதி மற்றும் அதிகாரமளித்தல் அமைச்சகத்தின் இலட்சியமாகும். 2020-ஆம் ஆண்டில் அமைச்சகத்தின் முக்கிய மைல்கற்கள் வருமாறு:பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, பட்டியல் பிரிவு மாணவர்கள் கல்வியைத் தொடர்வதற்காக மிகப்பெரிய மாற்றங்களைக் கொண்டு வர இன்று ஒப்புதல் அளித்தது.4 கோடி பட்டியலின மாணவர்கள் 10-ஆம் வகுப்பிற்குப் பிறகு கல்வியைத் தொடரும் வகையில் அடுத்த 5 ஆண்டுகளில் ரூ.59,000 கோடியை கல்வி உதவித் தொகையாக வழங்க ஒப்புதல் அளிக்கப்பட்டுள்ளது.உத்தரப்பிரதேச மாநிலம் பிரயாக்ராஜில் நடைபெற்ற மாபெரும் விநியோக முகாமில் மாற்றுத்திறனாளிகளுக்கும், மூத்த குடிமக்களுக்கும் உதவிகளையும். உபகரணங்களையும் பிரதமர் வழங்கினார். மத்திய அரசின் ஆர்விஒய் எனும் தேசிய வயோதிகர் திட்டம் மற்றும் மாற்றுத்திறளாளிகளுக்கான ஏடிஐபி திட்டத்தின் கீழ் இந்தப் பெரு முகாமுக்கு ஏற்பாடு செய்யப்பட்டிருந்தது.மூன்றாம் பாலினத்தவர் உரிமைகள் பாதுகாப்புச் சட்டம் செயல்பாட்டுக்கு வந்தது.மத்திய சமூக நீதி மற்றும் அதிகாரமளித்தல் அமைச்சர் திரு. தாவர்சந்த் கெலாட், திருநங்கைகளுக்கான தேசிய இணைய தளத்தையும், குஜராத்தின் வதோதராவில் திருநங்கைகளுக்கான விடுதியையும் காணொலி வாயிலாக தொடங்கி வைத்தார்.பிற்படுத்தப்பட்டோருக்காக, துணிகர மூலதன நிதியத்தின் கீழ் அம்பேத்கர் சமூகப் புதுப்பித்தல் மற்றும் பாதுகாத்தல் இயக்கம் , உயர்கல்வி நிறுவனங்களில் படிக்கும் பிற்படுத்தப்பட்ட மாணவர்களிடையே புதுமையான நிறுவனங்களை ஊக்குவிக்கும் நோக்கில் தொடங்கப்பட்டது.”கிரண்” என்ற 24 மணி நேர, இலவச மனநல மறுவாழ்வு உதவி எண்  தொடங்கப்பட்டது. கொரோனா தொற்று நேரத்தில், மனநல பாதிப்பு சம்பவங்கள் அதிகரிப்பதை முன்னிட்டு, அவர்களுக்கு உதவ இந்த உதவி எண்ணை சமூக நீதி அமைச்சகத்தின், மாற்றுத்திறனாளிகள் மேம்பாட்டுத்துறை தொடங்கியது.பாடங்களை சைகை மொழியில் மாற்றுவதற்கான புரிந்துணர்வு ஒப்பந்தம் ஐ எஸ் எல் ஆர் டி சி மற்றும் என் சி ஈ ஆர் டி இடையே கையெழுத்தானது.2020-21-ஆம் தேர்வு ஆண்டு முதல் தாழ்த்தப்பட்டப் பிரிவு மாணவர்களுக்கான தேசிய ஓவர்சீஸ் கல்வி உதவித்தொகைத் திட்டத்தில், ஆண்டு குடும்ப வருமானம் ரூ. 6 இலட்சத்திலிருந்து ரூ.8 இலட்சமாக அதிகரிக்கப்பட்டுள்ளது. சர்வதேச அளவில் உயர் தர நிறுவனங்களில் மாணவர்கள் சேருவதற்கு முன்னுரிமை அளிக்கப்படும். குறைந்தபட்சத் தகுதி மதிப்பெண்கள் 55 சதவீதத்திலிருந்து 60 சதவீதமாக உயர்த்தப்பட்டுள்ளது. மாணவரின் முன்னேற்றத்துடன் பராமரிப்புப் படி இணைக்கப்பட்டுள்ளது. பல்வேறு சரிபார்ப்பு நடைமுறைகள் எளிதாக்கப்பட்டுள்ளன. காவல்துறை ஆய்வு ரத்து செய்யப்பட்டு, சுய உறுதிமொழி முறை அறிமுகம் செய்யப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685446
-----
(Visitor Counter : 428
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிளாஸ்டிக் தொல்லையை கட்டுப்படுத்தும் பெங்களூரு
விரைவான நகரமயமாக்கலில் பிளாஸ்டிக் அச்சுறுத்தலை எதிர்கொள்வது மிகப்பெரிய சவாலாக உள்ளது. பிளாஸ்டிக் ஒவ்வொருவரின் அன்றாட வாழ்க்கையின் ஒரு பகுதியாக மாறிவிட்டது, எனவே அதை முற்றிலுமாக அகற்றுவது எப்போதும் ஒரு சவாலான பணியாகவே இருக்கும். இருப்பினும், அந்த கடினமான பணியைப் பற்றி கவலைப்படாமல், நகரங்கள் அதை மேற்கொள்ளத் தயாராகிவிட்டன.
பிளாஸ்டிக் பயன்பாட்டிலிருந்து அனைவரின் அன்றாட வாழ்க்கையையும் மீட்டெடுப்பதில் புதுமைகளைப் பயன்படுத்திய நகரங்களில் கர்நாடகாவின் தலைநகரான பெங்களூருவும் ஒன்றாகும். தூய்மையே சேவை இயக்கத்தின் கீழ், நகரின் ஒவ்வொரு மூலை முடுக்கிலும் உள்ள இளநீர் விற்பனையாளர்களுடன், பிளாஸ்டிக் உறிஞ்சு குழல்களால் ஏற்படும் பரவலான கழிவு பிரச்சனைக்கு தீர்வு காண பெருநகர பெங்களூரு மாநகராட்சி ஒரு அற்புதமான முயற்சியை மேற்கொண்டது. ஒரு முறை பயன்படுத்தும் பிளாஸ்டிக்கைத் தடுக்க அயராத முயற்சிகள் இருந்தபோதிலும், பல இளநீர் விற்பனையாளர்கள் தொடர்ந்து பிளாஸ்டிக் உறிஞ்சு குழல்களைப் பயன்படுத்துவதை மாநகராட்சி அதிகாரிகள் கவனித்தனர். பிளாஸ்டிக் உறிஞ்சு குழல்களுக்குப் பதிலாக, காகித உறிஞ்சு குழல்களை பயன்படுத்த பயிற்சி மேற்கொள்ளப்பட்டது. அவை குறைவான தீங்கு விளைவிக்கும் என்றாலும், அதிகமாக கிடைப்பது இல்லை. மேலும் அவை விலை அதிகமாகவும் உள்ளன. இதனால் விற்பனையாளர்கள் பிளாஸ்டிக்கிலிருந்து மாறுவது கடினம் என்ற உண்மையால் இந்த இக்கட்டான நிலை மேலும் மோசமடைந்தது.
இந்த சவாலுக்குப் பதிலளிக்கும் வகையில், பெங்களூரு மாநகராட்சி ஒரு செயலூக்கமான அணுகுமுறையைப் பயன்படுத்த முடிவு செய்தது. "தேங்காய்க்கு உறிஞ்சுகுழல்  இல்லாத சவால்" என்ற முன்முயற்சியை பெங்களூரு மாநகராட்சி அறிமுகப்படுத்தியுள்ளது. பிளாஸ்டிக் உறிஞ்சுகுழல்களின் பயன்பாட்டை தடுப்பதுடன், "உங்கள் சொந்த கோப்பையை கொண்டு வாருங்கள்" என்ற கருத்தை ஊக்குவிப்பதற்காக இது அறிமுகப்படுத்தப்பட்டது. தொடர்ச்சியான விழிப்புணர்வு பிரச்சாரங்கள் மூலம், விற்பனையாளர்கள் மற்றும் நுகர்வோர் இருவருக்கும் சுற்றுச்சூழல் விழிப்புணர்வு நடைமுறைகளை ஏற்படுத்துவதை பெங்களூரு மாநகராட்சி நோக்கமாகக் கொண்டுள்ளது. பிளாஸ்டிக் உறிஞ்சுகுழல்களை ஒழிப்பது மட்டுமல்லாமல், அவை இல்லாமல் இளநீர் வழங்குவது அல்லது சுற்றுச்சூழலுக்கு உகந்தவற்றை வழங்குவது போன்ற நிலையான மாற்று வழிகளை பின்பற்றுமாறு இளநீர் விற்பனையாளர்கள் ஊக்குவிக்கப்பட்டனர். இந்தப் புதுமையான நடவடிக்கை இளநீர் விற்பனையாளர்கள் மற்றும் பொதுமக்களிடையே ஒரு பொறுப்புணர்வை வளர்த்தது, நமது அன்றாட நடைமுறைகளில் ஏற்படும் சிறிய மாற்றங்கள் கூட பெங்களூருவின் துடிப்பான தெருக்களில் பிளாஸ்டிக் மாசுபாட்டிற்கு எதிரான போராட்டத்தில் கணிசமாக தாக்கத்தை ஏற்படுத்தும் என்பதை இது எடுத்துக்காட்டுகிறது. நகரின் பல்வேறு இடங்களில் சுமார் 50 இளநீர் விற்பனையாளர்களை ஈடுபடுத்தி இந்த சவால் நடத்தப்பட்டது. இந்த சவாலை தன்னார்வலர்கள் மற்றும் பெங்களூரு மாநகராட்சி ஊழியர்கள் ஆர்வத்துடன் ஏற்றுகொண்டனர். ஒரு நீண்ட பயணம் எப்போதும் முதல் படியுடன் தொடங்கும். அந்த சரியான முயற்சியை பெங்களூரு மாநகராட்சி எடுத்துள்ளது.
PIB Headquarters
கொவிட்-19 - பிஐபி செய்தித் தொகுப்பு
27.06.2020
கொவிட்-19 - பிஐபி செய்தித் தொகுப்பு
- விவசாயத்துறை அமைச்சகம்
- ராஜஸ்தான், மத்தியப்பிரதேசம், உத்திரப்பிரதேசம், ஹரியானா, குஜராத், பஞ்சாப் மற்றும் மஹாராஷ்டிரா ஆகிய மாநிலங்களில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டு வருகின்றன; 11 ஏப்ரல் 2020 முதல் இன்று வரை 1,27,225...
- ராஜஸ்தானின் ஜுன்ஜுனுவில் இருந்து வெட்டுக்கிளிக் கூட்டம் மூன்று குழுவாகப் பிரிந்து ஹரியானாவின் குருகிராம், பல்வாலுக்கும், அங்கிருந்து உ.பி.க்கும் படையெடுப்பு.
- மத்திய வேளாண்மை கூட்டுறவு விவசாயிகள் நலன் துறை ‘இந்திய வேளாண் துறையில் சீர்திருத்தங்கள், கொள்கை மாற்றங்கள், முதலீட்டு வாய்ப்புகள்’ ஆகியவை குறித்த இரண்டு இணைய வழி கருத்தரங்குகளை நடத்தியது
- வணிகம் மற்றும் தொழில்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(- சிறப்பு சேவைகள் மற்றும் கட்டுரைகள்
பாதுகாப்பு அமைச்சகம்
ஜலந்தர் கண்டோன்மெண்ட் சர்வே எண். 408-ல் கேந்திரிய வித்யாலயா கட்ட பாதுகாப்புத் துறைக்கு சொந்தமான 7.5 ஏக்கர் நிலத்தை கேந்திரிய வித்யாலய சங்கதத்திற்கு அளிக்க மத்திய அமைச்சரவை ஒப்புதல்
ஜலந்தர் கண்டோன்மெண்ட் சர்வே எண். 408-ல் கேந்திரிய வித்யாலயாவை 4 ஆம் எண் கட்ட பாதுகாப்புத் துறைக்கு சொந்தமான 7.5 ஏக்கர் ஏ-1 நிலத்தை கேந்திரிய வித்யாலய சங்கதத்திற்கு நிரந்தரமாக குத்தாக முறையில் அளிக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் இன்று அளித்துள்ளது. இதற்கு ரூ. 1/- வாடகையாக வசூலிக்கப்படும்.
பின்னணி:
1987 ஆம் ஆண்டு நிறுவப்பட்டதிலிருந்து தற்போது ஜலந்தர் கண்டோன்மெண்ட் கல்வாந்த் மண்டபம் எதிரே அமைந்துள்ள சர்வே எண். 408-ல் உள்ள எம்.இ.எஸ். வளகாத்தில் தற்காலிக முறையில் ஜலந்தர் கண்டோன்மெண்ட் கேந்திரிய வித்யாலயா இயங்கிவருகிறது. இது பாதுகாப்புத் துறைக்கு சொந்தமான 26 ஏக்கர் பரப்பளவு கொண்ட ஏ-1 நிலமாகும். ஜலந்தர் கண்டோன்மெண்ட் கேந்திரிய வித்யாலயாவில் தற்போது 1346 மாணவர்கள் பயின்று வருகின்றனர். பாதுகாப்புத் துறை பணியாளர்கள் குழந்தைகள் பயின்று வரும் இந்த பள்ளிக்கு சொந்த கட்டிட வசதி அமைந்தால் தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும். மீதமுள்ள 18.5 ஏக்கர் நிலம் பள்ளி கட்டிட பணிகள் முடிந்த பின் இராணுவத்திடம் ஒப்படைக்கப்படும்.
கப்பல் போக்குவரத்து அமைச்சகம்
இளம் தொழில்முனைவோருக்கு மிகப்பெரிய வாய்ப்புகளை நீர்வழிகளால் வழங்க முடியும்: திரு சர்பானந்தா சோனோவால்
2000 கிலோமீட்டர் சுற்றளவில் 800 மில்லியன் மக்கள்தொகை கொண்ட பெரிய நகரங்கள் அமைந்திருப்பதால் நமது இளம் தொழில்முனைவோருக்கு நீர்வழிகள் மூலம் மிகப்பெரிய வாய்ப்புகள் கிடைக்கும் என்று மத்திய துறைமுகங்கள், கப்பல் போக்குவரத்து, நீர்வழிகள் மற்றும் ஆயுஷ் அமைச்சர் திரு சர்பானந்தா சோனோவால் கூறினார்.
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்திய உள்நாட்டு நீர்வழிகள் ஆணையம், இந்திய வர்த்தக மற்றும் தொழில்துறை கூட்டமைப்பு இணைந்து ஏற்பாடு செய்த இரண்டு நாள் நிகழ்வான நீர்வழிகள் மாநாடு 2022-ன் தொடக்க அமர்வில் பேசிய அவர், நீர்வழிச் சூழலியலின் முழுமையான வளர்ச்சியின் மூலம் நமது அண்டை நாடுகளுடன் வலுவான வணிக உறவுகளைப் பேண முடியும் என்றார்.
பிரதமர் திரு நரேந்திர மோடியின் தற்சார்பு இந்தியா தொலைநோக்கு லட்சியத்தை நனவாக்க பங்களிக்கவும், நீர்வழித் துறையில் அரசுடன் இணைந்து செயலாற்றவும் தொழில்துறையினருக்கு அமைச்சர் அழைப்பு விடுத்தார்.
நிகழ்ச்சியில் உரையாற்றிய அசாம் முதலமைச்சர் திரு ஹிமந்த பிஸ்வா சர்மா, பயணிகளுக்கு பாதுகாப்பான மற்றும் வசதியான படகு சேவைகளை வழங்குவதற்காக 770 கோடியில் அசாம் உள்நாட்டு நீர் போக்குவரத்து திட்டத்தை அசாம் அரசு செயல்படுத்தி வருவதாகக் கூறினார். வடகிழக்கில் நீர்வழி சுற்றுச்சூழல் அமைப்பின் முக்கியத்துவம் பற்றி பேசிய அவர், "நீர்வழிகள் மூலம் சரக்குகளைக் கொண்டு செல்வது வேலைவாய்ப்புகளை உருவாக்குவதோடு உள்ளூர் தயாரிப்புகளுக்கு சர்வதேச சந்தையைத் திறக்கும்", என்றார்.
மத்திய வடகிழக்கு பிராந்திய வளர்ச்சி அமைச்சர் திரு ஜி கிஷண் ரெட்டி காணொலி மூலம் ஆற்றிய உரையில், வடகிழக்கில் உள்ள ஏராளமான இயற்கை வளங்களின் திறனை உணர நீர்வழிகள் பெரிதும் உதவியாக இருக்கும் என்று கூறினார்.
மத்திய தகவல் தொடர்பு, மின்னணு - தகவல் தொழில்நுட்பம் மற்றும் ரயில்வே அமைச்சர் திரு அஷ்வினி வைஷ்ணவ் பேசுகையில், ரயில், சாலை மற்றும் நீர்வழிகள் அடங்கிய சரக்கு போக்குவரத்து கலவையில் நீர்வழித் துறையில் முடிந்தவரை அதிக பங்கை அடைய முயற்சிக்க வேண்டும் என்று கூறினார்.
பூட்டான் அரசின் பொருளாதார விவகாரங்கள் அமைச்சர் திரு லியோன்போ லோக்நாத் சர்மா, பங்களாதேஷ் கப்பல் போக்குவரத்துத் துறை அமைச்சர் திரு காலித் மஹ்முத் சௌத்ரி உள்ளிட்டோர் நிகழ்ச்சியில் பேசினர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816034
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு அமைப்பு  நிறுவன தினத்தை கொண்டாடியது.
டிஆர்டிஓ என அழைக்கப்படும் பாதுகாப்பு ஆராய்ச்சி மற்றும் மேம்பாட்டு அமைப்பு தனது நிறுவன தினத்தை ஜனவரி 1, 2022 அன்று கொண்டாடியது.
பாதுகாப்பு ஆராய்ச்சி மற்றும் மேம்பாட்டு துறையின் செயலாளரும் டிஆர்டிஓ தலைவருமான டாக்டர். ஜி. சதீஷ் ரெட்டி, புதுதில்லியில் நடைபெற்ற விழாவில் பாதுகாப்பு ஆராய்ச்சி மற்றும் மேம்பாட்டு அமைப்பின் பணியாளர்கள் இடையே உரையாற்றினார்.
பாதுகாப்பு துறைக்கு தேவையான பல்வேறு அதிநவீன தொழில்நுட்ப பிரிவுகளில் டிஆர்டிஓ பணியாற்றுகிறது. நிறுவன தின நிகழ்ச்சியின் போது, டிஆர்டிஓ தலைமையகத்தின் தலைமை இயக்குநர்கள் மற்றும் இதர இயக்குநர்களுடன் இணைந்து டாக்டர் .ஏபிஜே அப்துல் கலாமின் திருவுருவச் சிலைக்கு பாதுகாப்பு ஆராய்ச்சி மற்றும் மேம்பாட்டு துறையின் செயலாளரும் டிஆர்டிஓ தலைவருமான டாக்டர். ஜி. சதீஷ் ரெட்டி மலர் அஞ்சலி செலுத்தினார்.
நிகழ்ச்சியில் உரையாற்றிய அவர், டிஆர்டிஓ பணியாளர்கள் மற்றும் அவர்களது குடும்பத்தினருக்கு தமது வாழ்த்துக்களை தெரிவித்ததோடு, தலைமை பொறுப்பில் உள்ளவர்கள் மற்றும் பணியாளர்களின் உறுதி, விடாமுயற்சி மற்றும் அர்ப்பணிப்பு காரணமாக பல்வேறு சாதனைகளை டிஆர்டிஓ நிகழ்த்தி உள்ளதாக கூறினார்.
இலக்குகளை எட்டுவதற்கு பங்காற்றிய நிதி ஆலோசகர்கள், பெருநிறுவன குழுக்கள், தொழில் துறையினர் மற்றும் அரசு துறையினரின் ஆதரவுக்கு அவர் பாராட்டு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787178
பிரதமர் அலுவலகம்
பிரபல விஞ்ஞானி டாக்டர் என். கோபாலகிருஷ்ணனின் மறைவிற்கு பிரதமர் இரங்கல்
பிரபல விஞ்ஞானி டாக்டர் என். கோபாலகிருஷ்ணனின் மறைவிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் பதிவில் அவர் தெரிவித்திருப்பதாவது:
“டாக்டர் என். கோபாலகிருஷ்ணன் அவர்களின் மறைவை அறிந்து மிகவும் வேதனை அடைந்தேன். அவர் பன்முகத்தன்மை வாய்ந்த ஆளுமையாக இருந்தார். அறிவியல் மற்றும் கல்வித் துறைக்கு குறிப்பிடத்தக்க பங்களிப்பை வழங்கினார். ஆழ்ந்த ஆன்மீக அறிவு மற்றும் இந்திய தத்துவ சாஸ்திரத்தில் கொண்டிருந்த ஈடுபாட்டிற்காக அவர் பெரிதும் மதிக்கப்பட்டார். அன்னாரது குடும்பத்தினருக்கு இரங்கல்கள். ஓம் சாந்தி.”
சிறப்பு சேவைகள் மற்றும் கட்டுரைகள்
தலைமை கணக்குத் தணிக்கை அதிகாரியின் அறிக்கை தமிழ்நாடு ஆளுநரிடம் இன்று சமர்ப்பிக்கப்பட்டது
2022 மார்ச் 31- உடன் முடிவடைந்த ஆண்டுக்கான தமிழ்நாடு அரசின் நிதித்தணிக்கை அறிக்கையை இந்திய தலைமை கணக்குத் தணிக்கை அதிகாரி இன்று  மாண்புமிகு தமிழ்நாடு ஆளுநரிடம் சமர்ப்பித்தார்.
தமிழ்நாடு சட்டப்பேரவையில் தாக்கல் செய்வதற்காக, இந்திய அரசியல் சட்டத்தின் பிரிவு 151-ன் படி இந்திய தலைமைக்கணக்கு அதிகாரி இந்த அறிக்கையை மாநில ஆளுநரிடம் சமர்ப்பிக்க வேண்டியுள்ளதாக முதன்மை கணக்குத்தணிக்கை அலுவலர் திரு சி நெடுஞ்செழியன் வெளியிட்ட செய்திக்குறிப்பில் தெரிவிக்கப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாலங்கள் கட்டுதல்
வாகனங்கள் மற்றும் உள்ளூர் மக்கள் சாலையில் கடந்து செல்வதற்காக இருபுறமும் அணுகுச்சாலையுடன் மேம்பாலம், சுரங்கப்பாதை, குறுக்குப்பாதை உள்ளிட்டப் பல்வேறு வசதிகள் செயல்படுத்தப்பட்டு வருகின்றன. தேசிய நெடுஞ்சாலை 66-ல் உள்ள சாலைக்கடப்பிற்கான வசதிகள் குறித்த விவரங்கள் வெளியிடப்பட்டுள்ளன.
பல்வேறு இடங்களில் மேம்பாலம் அமைக்கப்பட்டுள்ள பகுதிகளில் குறுக்குப்பாதை அமைத்து தர வேண்டும் என்று உள்ளூர் மக்கள் கோறிக்கை வைக்கின்றனர். இதையடுத்து அவர்களுடனான ஆலோசனைக்கேற்ப நிதிச்சூழல் மற்றும் தொழில்நுட்ப அடிப்படையில் உயர்த்தப்பட்ட சாலை அல்லது மேம்பாலம் அமைக்கப்படுகிறது.
இதில் ஒருபகுதியாக முக்கோலாவிலிருந்து தமிழ்நாட்டு எல்லை வரை 6 வாகன சுரங்கப்பாதை, 1 இலகுரக வாகன சுரங்கப்பாதை, 8 வாகன மேம்பாலம், ஒரு குறுக்குப்பாதை ஆகியவை கட்டப்பட்டு உள்ளன.
தேசிய நெடுஞ்சாலை 66-ல் கேரளா, தமிழ்நாடு எல்லையில் முக்கோலா சந்திப்பு வரை 26.5 கிலோ மீட்டர் தொலைவிலிருந்து 43 கிலோ மீட்டர் தொலைவிற்குள் மேம்பாலம் அமைக்க பரிந்துரைக்கப்பட்டுள்ளன.
இத்தகவலை மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி மக்களவையில் எழுத்துப்பூர்வமாக தெரிவித்தார்.
வணிகம் மற்றும் தொழில்துறை அமைச்சகம்
அரசு இ-சந்தை அடுத்த 3 ஆண்டுகளில் 1000 பில்லியன் டாலரை எட்டும்: சுரேஷ் பிரபு
Suresh Prabhu speaking during the launch of National Mission on GeM
அரசு இ-சந்தை குறித்த விழிப்புணர்வை அதிகரிக்கவும் அதன் பயன்பாட்டை விரிவுபடுத்தவும் அரசு இ-சந்தைக்கான தேசிய இயக்கத்தை மத்திய தொழில் மற்றும் வர்த்தகம், உள்நாட்டு விமான போக்குவரத்து துறை அமைச்சர் திரு. சுரேஷ் பிரபு இன்று அறிமுகப்படுத்தினார். நிகழ்ச்சியில் பேசிய அமைச்சர், அடுத்த 3 ஆண்டுகளில் அரசு இ-சந்தையின் பரிவர்த்தனைகள் 1000 பில்லியன் டாலரை எட்டும் என்றார். இந்த இ.சந்தையில் கூடுதல் சுய உதவிக் குழுக்கள், கைவினைஞர்கள் மற்றும் புதிய நிறுவனங்களை கொண்டு வர முயற்சிகள் மேற்கொள்ளப்படும் என அவர் மேலும் கூறினார். மத்திய, மாநில அரசுகள், வங்கிகள் மற்றும் பொதுத் துறை நிறுவனங்களுடன் இணைந்து, செப்டம்பர் 6 முதல் அக்டோபர் 17 வரை பயிலரங்குகள், கல்வி மற்றும் தொடர்பு நடவடிக்கைகள், ஆகியவற்றை ஏற்பாடு செய்யும் என்றார்.
இந்த தேசிய இயக்கம் அனைத்து மத்திய அரசு துறைகள், மாநிலங்கள் மற்றும் பொதுத் துறை நிறுவனங்களை இயந்திர கதியில் உள்ளடக்கும். அரசு இ சந்தை குறித்து விழிப்புணர்வை ஏற்படுத்துவது, வாங்குவோர் மற்றும் விற்போருக்கு பயிற்சி அளிப்பது, பதிவு செய்வது மற்றும் இந்த சந்தை மூலம் கொள்முதலை அதிகரிப்பு ஆகியவற்றை நோக்கமாக கொண்டுள்ளது.
நித்தி ஆயோக்
தேசிய பணமாக்கல் ஆதார வழிமுறைகளை மத்திய நிதித்துறை மற்றும் கம்பெனிகள் விவகாரத்துறை அமைச்சர் திருமதி.நிர்மலா சீதாராமன் நாளை தொடங்கி வைக்கிறார்
தேசிய பணமாக்கல் ஆதார வழிமுறைகளை மத்திய நிதியமைச்சர் மற்றும் கம்பெனிகள் விவகாரத்துறை அமைச்சர் திருமதி நிர்மலா சீதாராமன் புதுதில்லியில் நாளை தொடங்கி வைக்கிறார்.
தேசிய பணமாக்கல் ஆதார வழிமுறைகளில் , மத்திய அரசின் உள்கட்டமைப்பு சொத்துக்களின், நான்கு ஆண்டு ஆதார வழிமுறைகள் அடங்கியுள்ளன. இது முதலீட்டாளர்களுக்கு தொலைநோக்கை அளிப்பதோடு, சொத்துக்களை பணமாக்கும் மத்திய அரசின் முயற்சிக்கு, இடைக்கால திட்டமாகவும் செயல்படும்.
உள்கட்டமைப்பு மற்றும் முக்கிய அறிவிப்புகளுக்கு புதுமையான மற்றும் மாற்று முறையில் நிதி திரட்ட, சொத்துக்களை பணமாக்குவது பற்றி மத்திய அரசின் 2021-22ம் ஆண்டின் நிதிநிலை அறிக்கை வலியுறுத்துகிறது.
நிதிஆயோக் துணைத் தலைவர் டாக்டர் ராஜீவ் குமார், தலைமை நிர்வாக அதிகாரி திரு அமிதாப்காந்த் ஆகியோரும், பணமாக்கல் ஆதாரமாக உருவாகவுள்ள சொத்துக்கள் அடங்கிய அரசு துறைகளின் செயலாளர்கள் முன்னிலையிலும் தேசிய பணமாக்கல் ஆதார புத்தகம் வெளியிடப்படும்.